b'\n_START_ARTICLE_\nV\xc3\xa4rimittari\n_START_PARAGRAPH_\nV\xc3\xa4rimittari on n\xc3\xa4kyv\xc3\xa4n valon aallonpituuden alueella toimiva pinnan v\xc3\xa4ri\xc3\xa4 mittaava laite. Mittari antaa v\xc3\xa4rille numeeriset arvot, jotka m\xc3\xa4\xc3\xa4ritt\xc3\xa4v\xc3\xa4t v\xc3\xa4rin.\n_START_SECTION_\nPinnan v\xc3\xa4rin mittausperiaate\n_START_PARAGRAPH_\nV\xc3\xa4rimittari toimii siten, ett\xc3\xa4 se mittaa tutkittavan pinnan v\xc3\xa4ri\xc3\xa4 valon aallonpituuden funktiona. Mittaus tapahtuu kohdistamalla mitattavaan kohteeseen mahdollisimman diffuusia valoa tunnetuilla aallonpituuksilla ja intensiteeteill\xc3\xa4. Mittaamalla takaisin heijastuvan valon intensiteetti eri aallonpituuksien suhteen saadaan m\xc3\xa4\xc3\xa4ritetty\xc3\xa4 v\xc3\xa4rikomponentit numeeriseen muotoon. N\xc3\xa4in saatu numerotieto sovitetaan yleens\xc3\xa4 johonkin tunnettuun v\xc3\xa4rimalliin, jonka kautta v\xc3\xa4ritieto voidaan vied\xc3\xa4 haluttuihin j\xc3\xa4rjestelmiin jatkoprosessoitavaksi. Esimerkkin\xc3\xa4 v\xc3\xa4rimittarista on rautakauppojen tai maalia myyvien liikkeiden mittalaitteet, joilla voidaan n\xc3\xa4ytekappaleen perusteella m\xc3\xa4\xc3\xa4ritt\xc3\xa4\xc3\xa4 oikea tai l\xc3\xa4hestulkoon oikea v\xc3\xa4ri maalin s\xc3\xa4vytykseen._NEWLINE_K\xc3\xa4yt\xc3\xa4nn\xc3\xb6ss\xc3\xa4 digitaalikamerat tekev\xc3\xa4t my\xc3\xb6s kuvan v\xc3\xa4rien sovittamisen johonkin v\xc3\xa4rimalliin, mutta kameraa ei sin\xc3\xa4ns\xc3\xa4 voi k\xc3\xa4ytt\xc3\xa4\xc3\xa4 tarkkaan v\xc3\xa4rimittaukseen muutoin kuin auttavasti sijoittamalla kuvattavalle alueelle tunnettu v\xc3\xa4rireferenssi.'